Trimurti
Trimurti (sanskrt: त्रिमूर्ति, trimūrti; "tri lika") koncept je hinduizma koji predstavlja udruživanje tri kosmičke funkcije: stvaranja, očuvanja i uništenja, kroz prikaz velikih hinduskih božanstava Brahme kao Kreatora, Višnua kao "Onog koji čuva" i Šive kao "Onog koji uništava". Trimurti simbolizira porijeklo svih božanskih efekata u jednom jedinstvu, s obzirom da se tri aspekta međusobno uslovljavaju i dopunjuju, ono predstavlja bezoblični Brahma i izražava kreativne, održavajuće i uništavajuće aspekte ovog vrhovnog bića. Trimurti je trojstvo vrhovnog božanstva u hinduizmu, u kojem su kosmičke funkcije stvaranja, očuvanja i uništenja personificirane kao trijada božanstava. Tipično, oznake su Brahma kreator, Višnu čuvar i Šiva razarač. Smatra se da simbol Om u hinduizmu ima aluziju na Trimurti, gdje se smatra da fonemi A, U i M riječi označavaju stvaranje, očuvanje i uništenje, dodajući da predstavljaju Brahmana. Tridevi je trojstvo boginja supruga za Trimurti.